Diari Oficial de la Generalitat Valenciana


Sumari del DOGV 4179, del 30-01-2002 (2002/740)

RESOLUCIÓ de 14 de gener de 2002, del director general de Personal de la Conselleria de Cultura i Educació, per la qual es modifica la llista d'aspirants seleccionats en les proves selectives convocades per Ordre de 29 d'abril de 1999, en el sentit d'incloure com a aspirant seleccionada la senyora María Teresa Moncho Gadea, en virtut del compliment de la sentència del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/740


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 14 de gener de 2002, del director general de Personal de la Conselleria de Cultura i Educació, per la qual es modifica la llista d'aspirants seleccionats en les proves selectives convocades per Ordre de 29 d'abril de 1999, en el sentit d'incloure com a aspirant seleccionada la senyora María Teresa Moncho Gadea, en virtut del compliment de la sentència del Tribunal Superior de Justícia de la Comunitat Valenciana. [2002/X740]
  
Per Ordre de 29 d'abril de 1999, de la Conselleria de Cultura, Educació i Ciència, es convocaren procediments selectius d'ingrés i accés als cossos docents de professors d'Ensenyament Secundari, professors tècnics de Formació Professional i professors d'escoles oficials d'Idiomes, i amb data 4 d'agost de 1999 es van fer públiques les llistes d'aspirants que van superar l'esmentat procés pel torn d'accés a cos de grup superior en l'especialitat de Psicologia i Pedagogia pertanyent al cos de professors d'Ensenyament Secundari.
  
La Secció Segona de la Sala Contencios Administrativa del Tribunal Superior de Justícia de la Comunitat Valenciana ha dictat sentència en el recurs contenciós administratiu núm. 289/2000 interposat per la senyora María Teresa Moncho Gadea amb el tenor literal següent:
  
«S'estima el recurs d'apel·lació interposat per la senyora María Teresa Moncho Gadea contra la Sentència núm. 220/00 dictada amb data 16 d'octubre de 2000 pel Jutjat Contenciós Administratiu número 8 de València en el recurs contenciós administratiu núm. 289/00, el pronunciament del qual es confirma en la seua integritat.
  
Es revoca i es deixa sense efecte l'esmentada sentència i en el seu lloc es resol estimar el recurs interposat per la senyora María Teresa Moncho Gadea contra la Resolució de la Conselleria d'Educació i Ciència (sic) de 27 d'abril de 2000, anul·lant-la per ser contrària a dret, i es reconeix com a situació jurídica individualitzada de l'actora el seu dret que el curs de Formació de Professorat en Pedagogia Terapèutica li siga valorat amb 0,50 punts, conforme a l'apartat 2.2 del barem, i resoldre la convocatòria d'acord amb el que resulte de l'esmentada puntuació, i en el cas de resultar-ne el seu dret a tenir superada la convocatòria, que ho siga amb anàlegs efectes administratius i econòmics que per a la resta dels aspirants que la superaren, i es condemna l'administració a estar i passar pel dit pronunciament».
  
Per això, els 0,50 punts addicionats per sentència als 12,8560 punts que tenia reconeguts suposen una puntuació total de 13,3560 punts, i atés que l'últim aspirant seleccionat en el cos de professors d'Ensenyament Secundari en l'especialitat de Psicologia i Pedagogia, pel torn d'accés a cos de grup superior, obtingué una puntuació total de 12,9400 punts, això suposa que resulte com a aspirant seleccionada.
  
Per això, resolc:
  
Primer
  
Incloure en la llista d'aspirants que han superat les proves selectives convocades per Ordre de 29 d'abril de 1999, en l'especialitat de Psicologia i Pedagogia, torn d'accés a cos de grup superior, feta pública el dia 4 d'agost de 1999, l'aspirant relacionada en l'annex d'esta resolució amb la puntuació que s'hi indica.
  
Segon
  
L'aspirant seleccionada haurà de presentar en el termini de 15 dies hàbils, a comptar des de l'endemà de la publicació d'esta resolució en el Diari Oficial de la Generalitat Valenciana la documentació que s'establix en la base 10 de l'Ordre de 29 d'abril de 1999.
  
Tercer
  
La Direcció General de Personal proposarà el seu nomenament de funcionària de carrera per este cos i especialitat al Ministeri d'Educació, Cultura i Esport que aprovarà i publicarà el seu ingrés en el cos.
  
Quart
  
Contra la present resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencia, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 14 de gener de 2002.- El director general de Personal: José Antonio Rovira Jover.
  
ANNEX
  
Cos: professors d'Ensenyament Secundari
  
Especialitat: Psicologia i Pedagogia
  
DNI 006102179
  
Cognoms i nom Moncho Gadea, Mª. Teresa
  
Accés Grup superior